Hidroponik asalé saka tembung Yunani ya iku hydro kang tegesé banyu lan ponos kang tegesé daya utawa kerja.[1] Dadi hidroponik tegesé mbudidayakaké tanduran kanthi mupangataké banyu dadi médhia kanggo nandur utawa kena diarani soilles.[1] Hidroponik ora nggunakaké lemah kanggo nandur.[1] Tanduran kang dibudidayaké kanthi cara hidroponik ya iku tanduran kang larang regané, tanduran iki biyasané cepet payu nalika didol ing pasaran.[1] Tanduran kang ditandur kanthi cara hidroponik umpamané paprika, tomat, timun jepang, melon, térong jepang, seladha.[1] Saliyané jinis tanduran ing dhuwur uga ana jinis tanduran liyane kang dibudidayakaké kanthi cara hidroponik ananging biyasané mung kanggo hobi.[1]